钦定古今图书集成/方舆汇编/职方典/第1249卷 > 衡州府祠庙考一 府县志合载
## 钦定古今图书集成/方舆汇编/职方典/第1249卷 > 衡州府祠庙考一 府县志合载

本府。〈衡阳县附郭。〉

风云雷雨山川坛　在县西南。

社稷坛　在县南

郡厉坛　在县北

蒸湘岣嵝祠坛　旧在城西。淳熙十四年，知州刘清之置，以为水旱祈祷之所，今废。

城隍庙　在府学东

舜庙　在县西仙上峰。宋郡守刘清之命主簿程洵重建，庙今废。

申包胥庙　：在城南打线坪正街。俗称为“包胥大王” ，至今祀之。

“伏波将军庙　” 在蒸湘西岸。

药王庙　在府治南门内关王庙左。知府刘进礼、医官许荣魁、张文谟、王之玉等敛赀重建。“三闾大夫祠　” 在城西，今废。

诸葛武侯祠　：在临蒸驿左。昭烈牧荆州时，武侯驻临蒸，调赋以供军实，故庙食于此。后移祀于石鼓书院。其旧祠前基址五间，每年纳税二两五钱，供书院用。

汉寿亭侯祠　凡二祠，今皆名关帝庙。帝王之号，非公所乐居。《志》《汉寿亭公志》也，故仍以名祠。一祠在县治东，系古建；一祠在城隍庙左，系万历中巡道魏公养蒙建。崇祯末祠毁，兵巡王鼎镇及中军陈天柱更营之。

杜公祠　在城南华光寺傍。宋郡守刘清之登华光山，东眺耒阳，慨然思杜甫，因立祠祀之，以黄庭坚配焉。又即地立亭，额曰“思杜。” 见《亭类》。今祠亭俱废。

赵忠定公祠　在城东岸开福寺。公讳汝愚，为韩𠈁胄所忌，谪永州，道经衡州，守臣钱鍪阴，中之，暴卒，殡于此，后立祠焉。明时，复移祠布政分司前，今祠废。

李忠节公祠　在城隍庙左。公讳芾，字叔章，号肯斋，衡人，以枢密院知潭州，兼湖南安抚使。宋德祐乙亥冬，潭州城破，公登“熊湘阁” ，聚妻孥十

九人于其上，命帐下沈忠尽杀其家人，而后杀己。元天历中，校官刘似建言立祠于此，配以宋末衡阳知县穆演祖及沈忠像于傍。元学士宋本有《记》，提学薛纲有诗。祠即公所居宅之傍地也。今废。

胡忠简公祠　在府城西湖寺左。公讳铨，谪衡州，讲学于此。后其季子为提刑，始立祠焉。后以其地建“濂溪书院” ，移祠于学宫左。今废。

向公祠　在开福寺傍。公讳子忞，知衡州，有善政，民立祠祀之。祠今废。

皮公祠　在府治北。公讳荣龙，宋末官阁学士，为贾似道所陷，放归经衡，以忧卒。衡人因立祠祀之。

二守祠　在石鼓山，宋刘清之建，以祀晋刘翼、宋王应之二人。初在朱陵道院，嘉定中迁此，今废。

三贤祠　在府学东。祀宋丞相李迪、刘挚，中书舍人刘攽，皆以忠直谪衡，故祀之。今废。

六贤祠　在府治东。宋刘清之建，以祀张九龄、韩愈、寇准、周敦颐、胡安国，名曰“五贤。” 嘉靖中，郡守孙德兴为绘清之像于内，改为“六贤。” 今废。七贤祠　详石鼓书院。

邹、陈二公祠　在花光山广教寺。宋邹浩、陈瓘俱以言事谪官，经此，留题寺中。知州刘清之立祠祀焉。今废。

先贤堂祠　在城西。宋郡守王亚夫建，以祀李昉、张齐贤、刘清之、郑向、胡安国、李椿、向敏中、王岩叟、李迪、寇准、刘挚、刘安世、邹浩、陈瓘、胡诠、赵汝愚，凡十六贤。祠今废。

鲁察院祠　按《祥符旧经》，“监察御史鲁维周，洛阳人，乾德中通判州事，卒于官。有遗爱，民思之，立祠祀焉。” 今废。

朱、张二夫子祠　在府学左。祠毁，衡阳旧知县阮标建宅处，即其地也。

张茂兴祠　在九岭下。元兵摽掠，乡民张茂兴同弟德兴率众战守，乡人德之，为立祠，扁曰“义勇。”

管公生祠　在府学宫后。公鄞县人，讳大勋，万历庚辰视学湖南。藻鉴精莹，务崇奖劝，一时俊髦蔚起，咸思砥砺，人服其公廉，为立生祠。郡人布政欧希稷有记，今祠废。

南岳行祠　在西湖寺右。正统三年，知府邹良建，今废。

痘。殿　在城南花药山左凹，康熙五年建，《衡山县》。

风云雷雨山川坛　在县南。

社稷坛　在县西

邑厉坛　在县北

城隍庙　在县治南门外。

南岳庙　，在赤帝峰下。其制壮丽拟王者。正殿七十二楹，高七丈二尺，象七十二峰。自唐虞三代，举望祭之典，秩视三公。至唐开元十三年，始封南岳为司天王，秩加三公一等。冠冕章服，五岳皆有名数。从司马承祯之请也。宋真宗祥符五年，诏加南岳尊号曰司天昭圣帝，后曰景明。后明时厘正祀典，始易曰“南岳衡山之神。” 后殿与后并处。东西为廊七十二间。前曰嘉应门。外为正南门，又外为棂星门。外东为神厨，寿涧水绕入厨内，以供盥涤。循廊而出，溉田数百亩。庙中古松满庭，皆千百年物，今剪伐尽矣。每岁春秋仲月，有司卜日而祭。明洪武四年，赐黄金盒一，重一斤，祭则捧香以献。明季巳失所在。又有铜香鼎，不可围抱。左有铜钟，重九千斤，系元泰定元年甲子冬十月吉日铸。铭曰：“阴阳炭天地罏，元橐籥禅范模，铸成大器镇天都，悬簴法音彻霄衢，绵亿万年福寰区。” 敕封镇岳神钟，今现存。

皇清顺治五年，正殿毁于兵，像亦随之，乃就《嘉应门》。

为殿造神像居焉

关壮缪祠　在县治望岳门外。

韩公祠　即古“开云堂。”

“三贤祠　” 祀胡文定、张南轩、朱晦庵配以致堂五峰林择之，每春秋二仲致祭。

马公祠　，相传为楚王马希萼也。后周广顺元年，希萼为马步、徐威所逼，幽之于衡山。衡山廖偃与其季父谋曰：“吾家世受马氏恩，今希萼被黜，祸必不免，盍相与辅之。” 于是率臧获及乡人与师暠共立希萼为衡山王。则今之有马王祠，固亦廖偃之意也欤。

康王祠　，或曰宋高宗初封康王，后为金人逼而避于衡，邑人因之为祠焉。考之于史，高宗播

《迁》未尝至衡，即至衡亦非衡民之所当祀也，倘亦传者之讹欤？

耒阳县

风云雷雨山川坛　在县南。

社稷坛　在县西

邑厉坛　在县北

城隍庙　在县治东南

通济龙王庙　在灶头市。灵显庙　在新城市。唐末寇起，乡人廖思文兄弟率乡民保障有功。宋绍兴间，赐敕建庙。灵官庙　在县治南城门内之东。

谷府君庙　有三，即“九真太守朗。” 一在泸塘，一在兴业乡，一在马水乡。

紫阁庙　在县南一里。元至正初建。

关王庙　即古寿亭侯祠，在县治北。

真武庙　有二。一在县治仪门外，元至正间建，每朔望县官在内行香，故为“官衙土神。” 一在灶头市，嘉靖间新建，有祷辄应。其在县者，旧有一亭，卑狭倾圮。万历丁巳年，知县朱学忠捐俸建修。

水府庙　在县东馆驿前。

蔡伦祠　在县南蔡子池。

庞统祠　在县北。旧有坊额曰“汉代名臣杜公祠　” ，在县北二里。唐杜甫葬此，因立祠。木居士祠　在县北大陂市。相传昔有大木类人形，溯水而来，寺僧取而祠之。韩昌黎过此，题诗云：“为神讵比沟中断，遇赏还同爨下馀。朽蠹不胜刀锯力，匠人虽巧欲何如。” 又云：“火透波穿不记春，根如头面干如身。偶然题作木居士，便有无穷求福人。” 罗隐诗云：“鸟噪残阳草满庭，此中枯木类人形。只因水物长为主，未必浮槎即有灵。八月风涛漂不去，四时黎稷为谁馨。南朝庾信无因赋，牢落祠前水气腥。” 宋有县令至此，祷雨不应，析为薪。后僧复刻形奉祀，今无存。常宁县。

风云雷雨山川坛　在县南。

社稷坛　在县北

邑厉坛　在县北

城隍庙　在县治南

关帝庙　在县治后

三皇祠　在南城外

旗纛庙　在县治北，千户所堂后。

通天庙　在县北二十里。

龙祖庙　在西阳保。元时开创，洪武七年唐贵修造。

七郎庙　：在县东城内，兵火久废。康熙五年，庠生吕左盈纠众复建。

梓潼祠　“在西城外” ，今废。

“荧惑祠　” ，祭火神也，在南城外。

柳仙祠　在县治前大街。

五显祠　在南城内预备仓后。崇祯六年，千户崔陛重建。祠后创立宝华庵，久为兵火颓废。《安仁县》

风云雷雨、山川坛　在新南门外东南一里。社稷坛　在北门外半里。

邑厉坛　在北门外壕之上。

城隍庙　在县治西南

太保庙　在县西南四十里。元大德五年敕建，以祀唐太保南霁云、雷万春。

高长官庙　在县西五里蜜泉。宋嘉祐中，邑人建，祀县令高岳。

洪山庙　在县东南

“今古忠灵祠　” 即关王庙。明巡按浙江道御史蔡思穆题。

文昌祠　在儒学戟门右。

周文忠公祠　在儒学左。宋丞相益公周必大，尝读书邑之益相里，即周家山也。明弘治中，郡二守邓淮建祠祀之。

忠节祠　在儒学右。明成化间，学士薛纲立四忠祠　，在县东南三里。正德十一年，知县张宥改宝塔寺为祠，祀唐将南霁云、雷万春及宋周必大、陈亿孙为四忠，而周、陈本祠俱废。嘉靖中，教谕闵文振议，以“南、雷二将死于睢阳，自有常祀，未常经及。安仁、宜阳有庙，听民自奉可也。周必大，宋之大臣，游学于此，宜复书院” 之旧以祀之。陈亿孙，邑人也，亦不宜与宰相并列，四人共食，殊为不伦。乃申请改正，去南、雷二像，徙亿孙于乡贤祠，改四忠祠为清溪书院，专祀周必大云。

杜令祠　在县城西隅。每春、秋二社日，合县士民依期崇祀。

祖殿灵祠　在县北。隆庆四年，知县邹京修。万历二十六年，知县谢之藩重修。

尹公祠　明嘉靖间，知县尹鸣商有惠政，民立祠祀之。

赖侯遗爱祠　在县治北。万历九年，知县赖霖奉旨丈田，清出浮粮八百石，民德之，立祠祀焉。酃县

风云雷雨、山川坛　：在县治北。

社稷坛　在县治西

邑厉坛　在县治北

炎帝祠　在炎陵，凡遇上登极，必遣大臣致祭。李义祠　，在康乐乡。晋时义击贼有功，邑人德之，为立祠。

桂阳州

风云雷雨山川坛　在州治西芙蓉山下。社稷坛　在州治北。

州厉坛　在州治北

旗纛庙　在守御所后，霜降致祭，今废。

城隍庙　在州治南

关王庙　在州治后

龙渡庙　在州南三十里。

禹庙　有四，一在州治，三在十八滩。

赵常山将军庙　在关王庙东。

灵官庙　在州治北门外。

潮水庙　在州南五十里。有水日三潮，旱祷辄应。

马王庙　“在州治右。”

“七贤祠　” 祀汉时贤守。

宝王祠　在大凑山麓，祀北宋时镇山官也。灵润祠　在南关外，祀灵润侯，为南堂庙。护英祠　在芙蓉峰南。汉赵子龙曾立营于此，后人立庙祀宋进士，黄照邻为立碑。

东岳祠　在鹿峰山下，今废。

八蜡祠　：在州治北城内。康熙二十一年，州守董之辅建。

七圣祠　在泗洲司前，僧照龙建。

太守陈止斋，郡常卿柴秘书高奏院祠　今废。征南将军生祠　在北门外，康熙十七年开复，桂阳知州张炳详请立祠。

真武殿　在州治后山

嘉禾县

风云雷雨山川坛　在县北。

社稷坛　在县西

城隍庙　在县治南

关帝庙　在县治南

临武县

风云雷雨山川坛　在县南。

社稷坛　在县西

邑厉坛　在县北

城隍庙　在县治东

舜庙　在舜峰上

马侯庙　祀伏波也。在马侯山下。

周公祠　在武水旁，祀汉太守周憬。

唐公祠　在县前，祀汉邑令唐羌。

二陈祠　祀宋乡贤陈敬叟、元陈楚春

烈妇祠　在南岸。祀烈妇杜门邝氏。

蓝山县

风云雷雨山川坛　在县南。

社稷坛　在县西

邑厉坛　在县北

城隍庙　在县东

舜庙　，在县西四十五里。

夔庙　，知县郑梦坤有记。

龙庙　“郑梦坤有记。”

皇英祠　，在县东十五里。。